
Д О Г О В О Р

№ …………………………..…

Днес, …................................ в град София между:

[bookmark: _GoBack]МИНИСТЕРСТВО НА ТРУДА И СОЦИАЛНАТА ПОЛИТИКА, ЕИК/БУЛСТАТ 000695395, със седалище и адрес: гр. София, ул. „Триадица” № 2, представлявано от Ангел Петров – главен секретар на МТСП и упълномощено лице по чл. 7, ал. 1 от Закона за обществените поръчки  (съгласно Заповед № РД01-868/18.10.2018 г.) и Евгени Гогушев – директор на дирекция „Финанси”, наричано по-долу за краткост ВЪЗЛОЖИТЕЛ, от една страна
 и 
„……………..…..…………“ ЕИК……………………………,  със седалище и адрес на управление: гр. …………., ул. ……………….., представлявано от ………………………, наричано по-долу за краткост ИЗПЪЛНИТЕЛ, от друга страна,

на основание чл. 112, ал. 1 от Закона за обществените поръчки и Решение №................... от ........................... 20...... г. за определяне на изпълнител на обществена поръчка с предмет: „Осъществяване на денонощна невъоръжена, жива охрана в административната сграда на Министерство на труда и социалната политика, в гр. София, ул. „Триадица“ № 2, се сключи настоящият договор при следните условия:

ПРЕДМЕТ НА ДОГОВОРА

Член 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предостави, срещу възнаграждение и при условията на този Договор, услуги по осъществяване на денонощна невъоръжена, жива охрана в административната сграда на Министерство на труда и социалната политика, в гр. София, ул. „Триадица“ № 2, включващи дейности по денонощна и дневна физическа невъоръжена охрана, пропускателен режим и охрана на движимо и недвижимо имущество, собственост и/или ползвано от ВЪЗЛОЖИТЕЛЯ (Услугите), съгласно изискванията на Възложителя, посочени в Техническата спецификация – Приложение № 1, Техническото предложение на Изпълнителя – Приложение № 2 и Ценовото предложение на Изпълнителя  - Приложение № 3, всичките неразделна част от Договора, както и в съответствие с изискванията на настоящия Договор.
(2) В предмета на договора по ал. 1 се включват дейности по охрана на служителите и имуществото на ВЪЗЛОЖИТЕЛЯ на три поста чрез денонощна и дневна невъоръжена физическа охрана в обекта на ВЪЗЛОЖИТЕЛЯ, в съответствие с разпоредбите на Закона за частната охранителна дейност (ЗЧОД), Закона за министерството на вътрешните работи, подзаконовите нормативни актове, вътрешните правила и инструкции на ВЪЗЛОЖИТЕЛЯ и изискванията, заложени в настоящия договор и приложенията към него.

СРОК  НА ДОГОВОРА. МЯСТО НА ИЗПЪЛНЕНИЕ

Чл. 2. Настоящият договор се сключва за срок от 3 /три/ години, считано от ........
...................... 



Чл. 3. Мястото на изпълнение на поръчката е административната сграда на  Министерство на труда и социалната политика, находяща се в гр. София, ул. „Триадица“ № 2  и и прилежащия към нея паркинг.

ЦЕНА, РЕД И СРОКОВЕ ЗА ПЛАЩАНЕ. 

Чл. 4. (1) За предоставяне на Услугите, ВЪЗЛОЖИТЕЛЯТ се задължава да заплати  на ИЗПЪЛНИТЕЛЯ обща цена в размер на ……….………лeва (словом: ……………………….) без ДДС и ……………… лева (словом: …………………………..……...) с ДДС, разпределена на 36 (тридесет и шест) месечни такси в размер на …………..… лева (словом: ……………………….) без ДДС и  ………….. лева (словом: …………………………..……...) с ДДС всяка, съгласно ценовото предложение на ИЗПЪЛНИТЕЛЯ (наричана по-нататък „Цената“ или „Стойността на Договора“).
(2) В Цената по ал. 1 са включени всички разходи на ИЗПЪЛНИТЕЛЯ за изпълнение на Услугите, включително и разходите за транспорт, комуникации, такси, трудови възнаграждения на екипа и всички други присъщи разходи, свързани с предоставяните услуги, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.
(3) Цената, посочена в ал. 1, е крайна за времето на изпълнение на Договора и не подлежи на промяна, освен в случаите, регламентирани от ЗОП.
(4) В случай, че по време на изпълнение на Договора размерът на ДДС бъде променен, Цената следва да се счита изменена автоматично, в съответствие с нормативно определения размер на данъка, без да е необходимо подписването на допълнително споразумение.
Чл. 5. (1). ВЪЗЛОЖИТЕЛЯТ заплаща на ИЗПЪЛНИТЕЛЯ месечната цена въз основа на представени фактура и констативен протокол, удостоверяващ извършването на услугата, по банков път по посочена от изпълнителя банкова сметка, в срок до 30 (тридесет) дни от получаването им от ВЪЗЛОЖИТЕЛЯ. Констативният протокол се подписва от определените лица по договора, до 5-то число на месеца, следващ месеца на предоставяне на услугата, след представяне на месечен график за работа на охранителите и ежемесечна справка за работещите охранители по договора за охрана.
	(2) ИЗПЪЛНИТЕЛЯТ предоставя фактурите на адреса на ВЪЗЛОЖИТЕЛЯ: гр. София – 1000, ул. Триадица № 2.
(3) Плащане не се извършва в случай, че за ИЗПЪЛНИТЕЛЯ е получена информация от Националната агенция за приходите или Агенция „Митници” за наличието на публични задължения, съгласно Решение на МС № 592/ 21.08.2018 г. В този случай плащането се извършва съгласно указанията на органите на данъчната и митническата администрация.
Чл. 6. (1) Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ: 
Банка:	…………………………….
BIC:	…………………………….
IBAN:	…………………………….
(2) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.
ГАРАНЦИЯ ЗА ИЗПЪЛНЕНИЕ 

Чл. 7. При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5 %  (пет на сто) от Стойността на Договора без ДДС, а именно ……… (…………………………) лева, която служи за обезпечаване на изпълнението на задълженията на ИЗПЪЛНИТЕЛЯ по Договора. 
Чл. 8. Когато като Гаранция за изпълнение се представя парична сума, сумата се  внася по следната банковата сметка на ВЪЗЛОЖИТЕЛЯ:
Банка:	БНБ, Централно управление;
BIC:	BNBGBGSD  
IBAN:	BG83BNBG96613300134102
 (всички банкови разходи, свързани с преводите на сумата са за сметка на Изпълнителя)
Чл. 9. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да бъде безусловна, неотменяема и непрехвърляема като покрива 100 % (сто процента) от стойността на гаранцията за изпълнението му;
2. да съдържа условие на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;
3. да бъде със срок на валидност за целия срок на действие на Договора плюс 30 (тридесет) дни след срока на Договора, като при необходимост срокът на валидност на банковата гаранция се удължава или се издава нова.
(2) Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.
Чл. 10. (1) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, в която ВЪЗЛОЖИТЕЛЯТ е посочен като трето ползващо се лице, която трябва да отговаря на следните изисквания: 
1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;
2. да бъде със срок на валидност за целия срок на действие на Договора плюс 30 (тридесет) дни след срока на Договора;
3. да съдържа клауза, че ползващото се лица МТСП не е обвързано с Общите условия на застраховката, както и да не въвежда други задължения за ВЪЗЛОЖИТЕЛЯ, освен представянето на документи, свързани с усвояването на гаранцията.
(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.
Чл. 11. (1) ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след приключване на изпълнението на Договора, в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.
(2) Освобождаването на Гаранцията за изпълнение се извършва, както следва:
1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 6 от Договора;
2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;
3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.
(3) Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.
Чл. 12. ВЪЗЛОЖИТЕЛЯТ има право да задържи съответна част, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.
Чл. 13. ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:
1. ако ИЗПЪЛНИТЕЛЯТ не започне работа по изпълнение на Договора в срок до 5 (пет) дни след влизане в сила на договора на договора и ВЪЗЛОЖИТЕЛЯТ развали Договора на това основание;
2. при пълно неизпълнение, в т.ч. когато Дейностите по предмета на договора не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;
3. при прекратяване на дейността на ИЗПЪЛНИТЕЛЯ или при обявяването му в несъстоятелност.
Чл. 14. Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.
Чл. 15. Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 7 (седем) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 7 от Договора.
Чл. 16. ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

ПРАВА И ЗАДЪЛЖЕНИЯ НА СТРАНИТЕ

Чл. 17. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.
Чл. 18. ИЗПЪЛНИТЕЛЯТ има право:
1. да получи възнаграждение в размера, сроковете и при условията по чл. 4-6 от договора;
2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.
[bookmark: _DV_M80]Чл. 19.  (1) ИЗПЪЛНИТЕЛЯТ се задължава:
1. да предостави Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;
2. да приеме обекта, предмет на осъществяване на невъоръжена охрана, с двустранно подписан премо-предавателен протокол в 3- дневен срок, считано от датата на влизане в сила на договора
3. в 10-дневен срок, считано от датата на влизане в сила на договора, да разработи и представи за утвърждаване от ВЪЗЛОЖИТЕЛЯ „Инструкция за охраната и пропускателния режим“, съответстваща на изискванията, съдържащи се във „Вътрешни правила за охраната и пропускателния режим в сградата на МТСП” и на актовете за достъп до охранявания обект.
4.  да извършва посочените в чл. 1 дейности, в съответствие с Плана за охрана и утвърдената Инструкция за охраната и пропускателния режим, със свой екип от служители/експерти и техническо оборудване, като качеството на услугата да отговаря на професионалните изисквания за този вид дейност.
5. да поддържа, валиден за срока на договора, лиценз за извършване на частна охранителна дейност, съгласно изискванията на чл. 5, ал. 1, т. 2 и т. 5 от ЗЧОД.
6. да уведоми ВЪЗЛОЖИТЕЛЯ в случаите на промяна в правния си статус, както и при всички други обстоятелства, които могат да засегнат изпълнението на този договор.
7. да организира охраната при спазване на нормативните изисквания на разпоредбите на ЗЧОД, както и на Кодекса на труда за продължителност на работното време и спазване на изискванията за междудневна и междуседмична почивка на предложения екип от охранители.
8. в 3-дневен срок, считано от датата на влизане в сила на договора да определи лице/а, отговарящо/и за охраната и осъществяващо/и контрол върху работата на останалите служители и да предостави списък на възложителя на охранителите, които ще осъществяват услугата, предмет на договора. Същите следва да отговарят на изискванията по чл. 50 от ЗЧОД
9. При изпълнение на дейностите, предмет на поръчката, всеки охранител, следва: да носи лична идентификационна карта със снимка; да бъде с униформено облекло и да има отличителен знак; да бъде оборудван със средства за принуда и защита и със средства за осъществяване на незабавни комуникации с други охранители, с полицията и други; да следи стриктно и да предприема всички законови действия за опазване живота и здравето на лицата, пребиваващи в охранявания обект, както и за опазване имуществото, находящо се в сградата, предмет на поръчката; да осъществява строг пропускателен режим вкл. издаване на  пропуск на посетителите,  да извършва проверка на съмнителни багажи на лица, посещаващи сградата на МТСП, за наличие на огнестрелни оръжия, взривни, запалителни и други опасни вещества; да извършва обходи в съответния обект с необходима честота, прецизност и ефективност, по маршрути, съгласно  разработената „Инструкция за охраната и пропускателния режим“ и да прилага Плана за охрана; да допуска внасянето и изнасянето на техника и инвентар, собственост на ВЪЗЛОЖИТЕЛЯ, само след предварително съгласуване с упълномощени представители на ВЪЗЛОЖИТЕЛЯ, да следи за кризисни ситуации в сградата на ВЪЗЛОЖИТЕЛЯ, като при възникване на такива да уведомява незабавно ръководителя на охранителната дейност и съответните компетентни органи и лица, като предприема всички необходими мерки за предотвратяване и ограничаване на щетите; при изпълнението на поръчката с действията си и/или с поведението си охранителите да не възпрепятстват по никакъв начин работата на служителите на ВЪЗЛОЖИТЕЛЯ (както и на външните посетители) и да осигуряват тяхната спокойна работна обстановка; да реагира  незабавно при задействане по време на дежурство на системите за сигурност в обекта, като уведомяват ръководителя на охранителната дейност и оперативния дежурен център на изпълнителя, както и оторизираното лице от страна на ВЪЗЛОЖИТЕЛЯ с оглед съгласуване на техните действия.
10. да осигури за своя сметка комуникационна връзка с постовете и е длъжен да уведоми незабавно ВЪЗЛОЖИТЕЛЯ, както и органите на МВР, в случай на проникване или нарушаване целостта на обекта.
11.  да провежда задължителен ежедневен и периодичен инструктаж на охранителите на обекта.
(2) ИЗПЪЛНИТЕЛЯТ се задължава да заплати на ВЪЗЛОЖИТЕЛЯ всички щети по охранявания обект, причинени вследствие на виновно неизпълнение на задълженията на ИЗПЪЛНИТЕЛЯ.
(3) ИЗПЪЛНИТЕЛЯТ е длъжен да поддържа за срока на изпълнение на договора застраховка „Професионална отговорност“, с покрит риск - възникването на материални щети на охранявано имущество (движимо и недвижимо) на ВЪЗЛОЖИТЕЛЯ, причинени поради извършени от трети лица кражби чрез взлом, престъпни посегателства от трети лица и при виновно допуснати нанесени щети от служители на Изпълнителя. 
(4) ИЗПЪЛНИТЕЛЯТ е длъжен да предостави поискана от ВЪЗЛОЖИТЕЛЯ разпечатка за проверка на регистрираните сигнали от обекта през текущия месец.
(5) ИЗПЪЛНИТЕЛЯТ оценява състоянието и степента на сигурност на охранявания обект, при необходимост, но не по-малко от веднъж годишно.
(6) ИЗПЪЛНИТЕЛЯТ е длъжен да пази в тайна и не прави достояние на трети лица каквито и да е факти и сведения, свързани с конфигурацията на охранявания обект, охраняваните в него стокови и материални ценности, обстоятелства и данни относно имущественото състояние на ВЪЗЛОЖИТЕЛЯ, както и да не използва информация, станала му известна при изпълнение на задълженията му по настоящия договор.
(7) да спазва стриктно изискванията на Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и на Закона за защита на личните данни във връзка с изпълнението на охранителната дейност и произтичащото от него събиране и обработка на лични данни.
(8) да пази поверителна Конфиденциалната информация, в съответствие с уговореното в чл. 36 от Договора; 

Чл. 20. ВЪЗЛОЖИТЕЛЯТ има право:
1. да изисква и да получава Услугите в уговорените срокове, количество и качество;
[bookmark: _DV_M95]2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;
	3. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него констативни протоколи и отчетни документи или съответна част от тях;
4. при необходимост, да промени мястото на определен пост с 30-дневно предизвестие. 
	5. да откаже да приеме изпълнението при съществени отклонения от договореното, за което се съставя двустранно подписан протокол.
6. да прави рекламации при установяване на некачествена работа, която не е в съответствие с Техническата спецификация и изисквания за изпълнение на услугите.
7. да изисква от ИЗПЪЛНИТЕЛЯ предоставянето на необходимата професионална грижа и компетентност за качествено извършване на  услугите;
8.  по всяко време на денонощието да проверява изпълнението на Договора и състоянието на охранявания обект.

 	Чл. 21. ВЪЗЛОЖИТЕЛЯТ се задължава:
[bookmark: _DV_M100]1. да приеме изпълнението на Услугите, когато отговарят на договореното, по реда и при условията на този Договор;
2. да предаде на ИЗПЪЛНИТЕЛЯ обекта, предмет на осъществяване на невъоръжена охрана, с двустранно подписан премо-предавателен протокол  в 3- дневен срок, считано от датата на влизане  в сила на договора;
3. да заплати на ИЗПЪЛНИТЕЛЯ Цената в размер, по ред и при условията, предвидени в този Договор;
[bookmark: _DV_M101]4. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;
	5. чрез упълномощеното лице по договора да приема ежемесечно с констативен протокол извършената от ИЗПЪЛНИТЕЛЯ работа в изпълнение на договора.
6. да осигури възможност за достъп до охранявания обект по всяко време на денонощието за отстраняване на технически неизправности и проверки, в случай на нарушаване целостта на обекта.
7. незабавно да уведоми ИЗПЪЛНИТЕЛЯ при промяна на упълномощения представител и при прекъсване на електрозахранването, ако му е известно, както и 10 (десет) дни преди започване на ремонт в обекта.
8. да уведоми своевременно ИЗПЪЛНИТЕЛЯ при всяка промяна, свързана с режима на охрана.
9. да пази поверителна Конфиденциалната информация, в съответствие с уговореното в чл. 36 от Договора;
[bookmark: _DV_M102]	10. да освободи представената от ИЗПЪЛНИТЕЛЯ Гаранция за изпълнение, съгласно клаузите на чл. 11 от Договора.

 ОТГОВОРНОСТИ  И САНКЦИИ

Чл. 22.  ИЗПЪЛНИТЕЛЯТ носи 100% имуществена отговорност:
1. за претърпените от ВЪЗЛОЖИТЕЛЯ щети, в резултат на извършени от трети лица престъпни посегателства върху намиращото се в обекта имущество. Отговорността на ИЗПЪЛНИТЕЛЯ се ангажира, ако лицето/лицата, охраняващи обекта не са били приведени в състояние на невъзможност да се противопостави на извършване на посегателството.
2. когато бъде доказано, че посегателството извършено, подпомогнато или подбудено от лицето, охраняващо обекта, в това число и когато лицето, извършващо охраната на обекта само се е привело в състояние на невъзможност да се противопоставя на извършване на посегателството.
Чл. 23.  При нанасяне на материални щети и загуби за ВЪЗЛОЖИТЕЛЯ вследствие неизпълнение на поетите с договора задължения, същите се установяват с констативен протокол, подписан от представители на страните по договора. При отказ от страна на ИЗПЪЛНИТЕЛЯ да подпише констативния протокол, вредите се заплащат само въз основа на констатациите, определени от представители на ВЪЗЛОЖИТЕЛЯ в протокола. В тези случаи ИЗПЪЛНИТЕЛЯТ е длъжен да възстанови вредите до пазарната стойност на вещите, като ВЪЗЛОЖИТЕЛЯТ има право да бъде обезщетен от представената застрахователна полица и/или Гаранция за изпълнение до размера на вредите.
Чл. 24. Констативният протокол по чл. 23 се подписва най-късно в еднодневен срок от установяване на възникналата щета, като в същия срок страните отразяват всички обстоятелства по кражбата, вида и стойността на откраднатите вещи, неизпълнението на задължение на ИЗПЪЛНИТЕЛЯ и срока за изплащане на щетата. Този протокол е окончателен.
Чл. 25. ИЗПЪЛНИТЕЛЯТ не отговаря за имуществени вреди, вследствие на кражба в охранявания обект на лични вещи на служителите и посетителите.
Чл. 26. (1) В случаите на частично неизпълнение на задълженията по договора от страна на ИЗПЪЛНИТЕЛЯ, той дължи неустойка в размер на 25% (двадесет и пет на сто) от месечната такса, посочена в чл. 4, ал. 1 от настоящия договор без ДДС. 
(2) При пълно неизпълнение на задълженията по договора от страна на ИЗПЪЛНИТЕЛЯ, той дължи неустойка в размер на 15% (петнадесет на сто) върху общата стойност на договора, посочена в чл. 4, ал. 1 от настоящия договор без ДДС. 
(3) ВЪЗЛОЖИТЕЛЯТ констатира частичното или пълно изпълнение с протокол, изготвен и подписан от комисия, назначена от ВЪЗЛОЖИТЕЛЯ.
Чл. 27. (1) ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.  
(2) Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.
Чл. 28. При просрочване изпълнението на задълженията по този Договор, неизправната Страна дължи на изправната неустойка в размер на 0,5 % (нула цяло и пет на сто) от месечната такса по чл. 4, ал. 1 на договора за всеки ден забава, но не повече от 15% (петнадесет на сто) от общата цената на договора без ДДС.

              ПРЕКРАТЯВАНЕ НА ДОГОВОРА

Чл. 29. (1) Договорът се прекратява в следните случаи:
1. с изтичане на срока по чл. 2 от  Договора;
2. по взаимно съгласие на Страните, изразено в писмена форма;
3. едностранно от ВЪЗЛОЖИТЕЛЯ с писмено уведомление до другата страна, когато ИЗПЪЛНИТЕЛЯТ бъде обявен в неплатежоспособност или бъде открита процедура за обявяването му в несъстоятелност или ликвидация;
4. с писмено уведомление, когато е отнет лиценза за извършване на частна охранителна дейност, съгласно изискванията на чл. 5, ал. 1, т. 2 и т. 5 от ЗЧОД и/или същият не бъде подновен от ИЗПЪЛНИТЕЛЯ в нормативно определения за това срок.
5. без предизвестие при настъпване на промяна в собствеността върху имота или в предоставените права на управление – от датата на влизане в сила на съответния акт;  
6. при условията по чл. 5, ал. 1, т. 3 от ЗИФОДРЮПДРСЛ;
7. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността и да представи доказателства;
8 при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
9. едностранно от ВЪЗЛОЖИТЕЛЯ с писмено 30 (тридесет) дневно предизвестие до другата страна, 
10. когато са настъпили съществени промени във финансирането на обществената поръчка – предмет на Договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
Чл. 30.  Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
(2) За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки случай, когато ИЗПЪЛНИТЕЛЯТ е прекратил изпълнението на Услугите за повече от 1 (еден) ден и/или е допуснал съществено отклонение при изпълнение на поръчката.
	 Чл. 31. ВЪЗЛОЖИТЕЛЯТ прекратява Договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.
Чл. 32. Във всички случаи на прекратяване на Договора, освен при прекратяване на юридическо лице – Страна по Договора без правоприемство:
1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; 
2. ИЗПЪЛНИТЕЛЯТ се задължава:
а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ; 
б) да предаде на ВЪЗЛОЖИТЕЛЯ всички документи и материали, изготвени от него в изпълнение на Договора до датата на прекратяването; 
в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.
	Чл. 33. При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги.

ОБЩИ РАЗПОРЕДБИ
Чл. 34. (1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.
(2) При противоречие между различни разпоредби или условия, съдържащи се в Договора и Приложенията, се прилагат следните правила:
1. специалните разпоредби имат предимство пред общите разпоредби;
2. разпоредбите на Приложенията имат предимство пред разпоредбите на Договора
Чл. 35. При изпълнението на Договора, ИЗПЪЛНИТЕЛЯТ (и неговите подизпълнители/ако е приложимо) е длъжен (са длъжни) да спазва(т) всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби, социално и трудово право.
Чл. 36. (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.
(2) С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.
(3) Не се счита за нарушение на задълженията за неразкриване на Конфиденциална информация, когато:
1. информацията е станала или става публично достъпна, без нарушаване на този Договор от която и да е от Страните;
2. информацията се изисква по силата на закон, приложим спрямо която и да е от Страните; или
3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;
В случаите по точки 2 или 3 Страната, която следва да предостави информацията, уведомява незабавно другата Страна по Договора.
(4) Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица. 
Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание. 
[bookmark: _DV_M169][bookmark: _DV_M170]Чл. 37. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.
Чл. 38.  (1) При изпълнение на договора се извършва обработване на лични данни по смисъла на Регламент (ЕС) 2016/679 на Европейския парламент и на Съвета („Общ регламент“), Закона за защита на личните данни.
(2) Администраторът възлага, а Обработващият се задължава да обработва лични данни от името и за сметка на Администратора, като посочените по-долу понятия и изрази имат следното съдържание:
а) „Администратор“ е Министерството на труда и социалната политика в качеството си на ВЪЗЛОЖИТЕЛ по договора;
б) „Обработващ лични данни“ е ……………………….. в качеството си на ИЗПЪЛНИТЕЛ по договора, извършващ обработване от името на Администратора;
в). „Обработване“ означава всяка операция или съвкупност от операции, извършвана с лични данни или набор от лични данни чрез автоматични или други средства като събиране, записване, организиране, структуриране, съхранение, адаптиране или промяна, извличане, консултиране, употреба, разкриване чрез предаване, разпространяване или друг начин, по който данните стават достъпни, подреждане или комбиниране, ограничаване, изтриване или унищожаване. 
(3) Във връзка с услугите, предмет на настоящия договор, Обработващият лични данни може да има достъп и да обработва лични данни за физичeската, социална и икономическа идентичност за служителите на Администратора.
(4) Обработващият лични данни ще обработва лични данни само и единствено за целите на настоящия договор.
(5) Личните данни се съхраняват от страните за срока на договора и 5 (пет) години след прекратяването му, освен ако в приложимото законодателство е предвиден по-дълъг срок. След изтичане на посочените срокове страните заличават личните данни, освен ако не е налице друго основание за обработването им, като цялата подадена от Администратора информация му се връща.
(6) Ако Обработващият лични данни наруши Регламент (EС) 2016/679, определяйки целите и средствата на обработването, обработващият личните данни се счита за администратор по отношение на това обработване.
(7) В случай на нарушение и неспазване на настоящия договор, Обработващият лични данни носи, гражданска и административно-наказателна отговорност.
Чл. 39. Дейностите по Обработване на личните данни се определят стриктно от предмета и условията на дейностите по чл.1 и могат да представляват всички операции по обработване на лични данни, указани в Закона защита на личните данни.
Чл. 40. Обработващият лични данни ще обработва предоставените лични данни само в рамките и целите за постигане на договореностите от настоящия договор.
Чл. 41. Всички подизпълнители се длъжни да спазват разпорежданията на ИЗПЪЛНИТЕЛЯ, който е Обработващ на лични данни, съгласно настоящия договор и да обработват предоставените от него лични данни според неговите указания и изисквания. Личните данни  са необходими за отчитане на дейностите по изпълнение на настоящия договор.
Чл. 42.  (1) За извършване на услуга по договора, ИЗПЪЛНИТЕЛЯТ има право да ползва само подизпълнителите, посочени от него в офертата, въз основа на която е избран за ИЗПЪЛНИТЕЛ.
(2) ИЗПЪЛНИТЕЛЯТ може да извършва замяна на посочените подизпълнители за изпълнение на договора, както и да включва нови подизпълнители в предвидените в ЗОП случаи и при предвидените в ЗОП условия.
(3) Независимо от използването на подизпълнители, отговорността за изпълнение на настоящия договор е на ИЗПЪЛНИТЕЛЯ.
(4) Сключването на договор с подизпълнител, който не е обявен в офертата на ИЗПЪЛНИТЕЛЯ и не е включен по време на изпълнение на договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на ИЗПЪЛНИТЕЛЯ, се счита за неизпълнение на договора и е основание за едностранно прекратяване на договора от страна на ВЪЗЛОЖИТЕЛЯ и за усвояване на пълния размер на гаранцията за изпълнение.
(5) При сключването на договор/ите с подизпълнител/ите, офериран/и в офертата на ИЗПЪЛНИТЕЛЯ, последният е длъжен да създаде условия и гаранции, че:
1. приложимите клаузи на договора са задължителни за изпълнение от подизпълнителите;
2. действията на подизпълнителите няма да доведат пряко или косвено до неизпълнение на договора;
3. при осъществяване на контролните си функции по договора ВЪЗЛОЖИТЕЛЯТ ще може безпрепятствено да извършва проверка на дейността и документацията на подизпълнителите.
Чл. 43. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора (и по договорите за подизпълнение, ако е приложимо) могат да бъдат прехвърляни или залагани съгласно приложимото право.
Чл. 44 Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.
Чл. 45 (1) Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила. 
(2) За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.
	(3) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.
(4) Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.
(5) Не може да се позовава на непреодолима сила Страна: 
1. която е била в забава или друго неизпълнение преди настъпването на непреодолима сила;
2. която не е информирала другата Страна за настъпването на непреодолима сила; или
3. чиято небрежност или умишлени действия или бездействия са довели до невъзможност за изпълнение на Договора.
(6) Липсата на парични средства не представлява непреодолима сила.
Чл. 46. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава. 
Чл. 47. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по електронна поща.
(2) За целите на този Договор данните и упълномощените лица на Странитеса, както следва:
1. За ВЪЗЛОЖИТЕЛЯ:
Адрес за кореспонденция: …………………
Тел.: ………………………………………….
e-mail: ………………………………………..
Лице за контакт: ………………………………………….

2. За ИЗПЪЛНИТЕЛЯ: 
Адрес за кореспонденция: ………………….
Тел.: ………………………………………….
e-mail: ………………………………………..
Лице за контакт: ………………………………………….
(3) За дата на уведомлението се счита:
1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
3. датата на доставка, отбелязана върху куриерската разписка – при изпращане по куриер;
4. датата на получаване – при изпращане по електронна поща. 
(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 7 (седем) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (седем) дни от вписването ѝ в съответния регистър.
Чл. 48. (1) Този Договор се сключва на български език. 
(2) Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ или негови представители или служители, са за сметка на ИЗПЪЛНИТЕЛЯ. 
Чл. 49. Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.
Чл. 50. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Договорът се състави и подписа в 4 (четири) еднообразни екземпляра – три за ВЪЗЛОЖИТЕЛЯ и един за ИЗПЪЛНИТЕЛЯ.

Приложения, представляващи неразделна част от договора:
Приложение № 1 – Техническа спецификация на ВЪЗЛОЖИТЕЛЯ;
Приложение № 2 - Предложение за изпълнение на поръчката на ИЗПЪЛНИТЕЛЯ;
Приложение № 3 - Ценово предложение на ИЗПЪЛНИТЕЛЯ.
	

ВЪЗЛОЖИТЕЛ:                                                      ИЗПЪЛНИТЕЛ:

АНГЕЛ ПЕТРОВ                                  
ГЛАВЕН СЕКРЕТАР                                             
                                         
ЕВГЕНИ ГОГУШЕВ
ДИРЕКТОР НА  ДИРЕКЦИЯ „ФИНАНСИ“

